Η επίδραση της ψυχολογικής κατάστασης και των διατροφικών συνηθειών στη μεσοπρόθεσμη θνητότητα και τα καρδιαγγειακά συμβάματα σε ασθενείς με καρδιακή ανεπάρκεια
Authors: Σαλούρου Μαρία 
Published: September 2021

Ο όρος καρδιακή ανεπάρκεια (ΚΑ) χρησιμοποιείται όταν θέλουμε να περιγράψουμε την ανικανότητα της καρδιάς να διατηρήσει την κυκλοφορία του αίματος σε επίπεδο ανάλογο με τις μεταβολικές απαιτήσεις των ιστών, ή αν το κατορθώνει, αυτό επιτυγχάνεται με τίμημα την υψηλή πίεση πλήρωσης. Το σύνδρομο της ΚΑ προκύπτει σαν τελικό αποτέλεσμα διαφόρων νόσων. Η αιτιολογία της ΚΑ κατά σειρά συχνότητας όπως προκύπτει από μεγάλες επιδημιολογικές μελέτες είναι η στεφανιαία νόσος, η αρτηριακή υπέρταση, οι βαλβιδοπάθειες και άλλες όπως οι μυοκαρδιοπάθειες, οι αρρυθμίες κλπ. Σημαντικό ποσοστό κατέχουν όμως και οι άγνωστες μη αναγνωρίσιμες αιτίες. Η παραδοσιακή μεσογειακή δίαιτα χαρακτηρίζεται από υψηλή πρόσληψη πρωτεϊνών φυτικής προέλευσης, φυτικών ινών με κατανάλωση οσπρίων, φρούτων, λαχανικών, δημητριακών, ξηρών καρπών και πολυακόρεστων λιπιδίων και η συνδρομή της στην μείωση του καρδιαγγειακού κινδύνου είναι γνωστή [30, 31]. Από την άλλη η δίαιτα DASH χαρακτηρίζεται από κατανάλωση φρούτων, λαχανικών, δημητριακών ολικής άλεσης, πουλερικών, ψαριών, ξηρών καρπών και προϊόντων με χαμηλή περιεκτικότητα σε λιπαρά και ελάχιστη κατανάλωση κόκκινου κρέατος, γλυκών και αναψυκτικών με υψηλή περιεκτικότητα σε ζάχαρηΣΚΟΠΟΣΒάση των προαναφερθέντων, υπάρχουν λίγα δεδομένα διαθέσιμα σχετικά με τον ρόλο της διατροφής στη μεσοπρόθεσμη θνητότητα ασθενών με καρδιακή ανεπάρκεια. Όσον αφορά τη σχέση διατροφής και καρδιακής ανεπάρκειας, οι μελέτες που υπάρχουν είναι ελάχιστες.Επιπρόσθετα, το ψυχολογικό προφίλ των ασθενών με καρδιακή ανεπάρκεια φαίνεται ότι επηρεάζει την πρόγνωση της καρδιακής ανεπάρκειας.Σκοπός της παρούσας μελέτης είναι η συσχέτιση του ψυχολογικού προφίλ και των διατροφικών συνηθειών ασθενών με καρδιακή ανεπάρκεια με την μεσοπρόθεσμη θνητότητα αυτών.ΜΕΘΟΔΟΛΟΓΙΑΟ πληθυσμός μελέτης αποτελείται από 326 ασθενείς που πάσχουν από καρδιακή ανεπάρκεια σταδίων II και III κατά ΝΥΗΑ. Οι ασθενείς αυτοί νοσηλεύτηκαν στην Α’ Καρδιολογική Κλινική του ΓΝΑ Ιπποκράτειο.ΠΡΩΤΟΚΟΛΛΟ ΜΕΛΕΤΗΣΌλοι οι ασθενείς εισήλθαν στο πρωτόκολλο σε διάστημα 12 μηνών, αφού υπέγραψαν αίτηση συγκατάθεσης. Όλες οι μετρήσεις πραγματοποιηθηκαν βάση ερωτηματολογίου με δομημένη συνέντευξη. ΣΤΑΤΙΣΤΙΚΗ ΑΝΑΛΥΣΗΣε αυτό το στάδιο της έρευνας θα πραγματοποιηθεί η εισαγωγή των δεδομένων στο στατιστικό πρόγραμμα το οποίο θα χρησιμοποιηθεί για την πραγματοποίηση της ανάλυσης. Τα δεδομένα θα εισαχθούν στο στατιστικό πρόγραμμα SPSS μέσω του προγράμματος SPSS Data Entry στο οποίο θα ορισθούν περιορισμοί και κανόνες για την ορθή εισαγωγή των δεδομένων και την αποφυγή λαθών.Η βαθύτερη στατιστική ανάλυση των δεδομένων θα πραγματοποιηθεί με επαγωγικές στατιστικές μεθόδους. Το ποιες ακριβώς τεχνικές θα χρησιμοποιηθούν εξαρτάται σε μεγάλο βαθμό από την περιγραφική ανάλυση των δεδομένων και από τα αποτελέσματα που προκύπτουν από αυτό το στάδιο της έρευνας.Ενδεικτικά, θα χρησιμοποιηθεί η ανάλυση διακύμανσης με επαναλαμβανόμενες μετρήσεις, η οποία αφορά στην ταυτόχρονη σύγκριση των μέσων διαφόρων εξαρτημένων πληθυσμών μιας μεταβλητής ιδιότητας που ταξινομούνται κατηγορικά (μετρήσεις κάτω από διαφορετικές πειραματικές συνθήκες σε διαδοχικές χρονικές στιγμές) σε συνδυασμό με το κριτήριο F.15 Είναι στην διακριτική ευχέρεια του ερευνητή η αλλαγή ή η προσθήκη στατιστικών τεχνικών προκειμένου να φτάσει στο βάθος της ανάλυσης που του επιτρέπουν τα δεδομένα του.ΑΠΟΤΕΛΕΣΜΑΤΑΣυνολικά 326 ασθενείς εκ των οποίων 236 (72.4%) άνδρες με γνωστό ιστορικό καρδιακής ανεπάρκειας ισχαιμικής αιτιολογίας σταδίου NYHA II-III συμμετείχαν στη μελέτη μας και παρακολουθήθηκαν προοπτικά για κατά μέσο όρο 30 (26-35) μηνών για την εκδήλωση των καταληκτικών σημείων, ήτοι επανανοσηλεία ή θάνατο για οποιοδήποτε αιτία.ΣΥΜΠΕΡΑΣΜΑΤΑ• οι συμμετέχοντες που απεβίωσαν είχαν σημαντικά μεγαλύτερη μέση ηλικία (82.1 ± 1.7 εν. 72.3 ± 0.7 έτη, P<0.0001) και σημαντικά μικρότερο ποσοστό αυτών ήταν άρρενες (37.9% εν. 76.6%, P<0.0001) σε σχέση με τους ασθενείς που δεν εμφάνισαν το καταληκτικό σημείο.• η ομάδα των ασθενών που εμφάνισαν το καταληκτικό σημείο του θανάτου από όλες τις αιτίες παρακολουθούσε για σημαντικά περισσότερο χρόνο τηλεόραση (3.96±0.67 έν. 2.89±0.15 ώρες/ημέρα, p=0.0001) σε σχέση με την άλλη ομάδα.• οι ασθενείς που εκδήλωσαν το καταληκτικό σημείο του θανάτου από όλες τις αιτίες είχαν σημαντικά αυξημένο score στην κλίμακα HADS για την κατάθλιψη (8.62±0.94 έν. 6.44±0.27, p<0.05) σε σχέση με αυτούς που δεν το εμφάνισαν.• Όσο αφορά τις διαιτητικές συνήθειες, οι ασθενείς που δεν εμφάνισαν το καταληκτικό σημείο, κατανάλωναν σημαντικά περισσότερο καφέ κατά μέσο όρο σε σχέση με την ομάδα των ασθενών που απεβίωσαν (1.38±0.08 έν. 0.64±0.11 κούπες καφέ/ημέρα, p=0.0001).